Държавен вестник, бр. 53, 2011 г., стр. 9

БРОЙ  53	
Д Ъ Р Ж А В Е Н  В Е С Т Н И К 	
СТР.  9  
Раздел V
Организация на работа
Чл. 18. Организацията на работата на аген­
цията се осъществява съгласно устройствения 
правилник и утвърдените процедури, инструк­
ции и правилата от системата за управление 
на агенцията, разработена в съответствие с 
ISO 17011. 
Чл. 19. Административните звена на агенци­
ята осъществяват своята дейност в съответствие 
с определените с устройствения правилник 
функции и съгласно правилата на системата 
за управление на агенцията.
Чл. 20. (1) Непосредственото ръководство 
на дирекциите се осъществява от директори, 
които носят отговорност за своевременното и 
точното изпълнение на конкретните задачи при 
осъществяване на функциите им.
(2) Служителите в агенцията, заемащи ръ­
ководни длъжности, съобразно възложените 
им функции и задачите на ръководеното от 
тях звено:
1. възлагат задачи на работещите в звеното, 
контролират и отговарят за тяхното срочно и 
качествено изпълнение;
2. осигуряват взаимодействие с другите зве­
на в агенцията в съответствие с установените 
организационни връзки и разпределението на 
дейностите между тях;
3. изготвят отчети за дейността на звеното 
и правят предложения за конкретни мерки за 
подобряване на дейността в него;
4. предлагат повишаване, преназначаване, 
стимулиране, санкциониране и освобождаване 
на работещите в звеното и участват в проце­
дурите по назначаване на служители.
Чл. 21. (1) Директорите на дирекции пла­
нират, ръководят, организират, контролират, 
отчитат се и носят отговорност за дейността 
и за изпълнението на задачите, възложени на 
съответното административно звено в съответ­
ствие с определените с правилника функции.
(2) Директорите на дирекции дават задължи­
телни указания в рамките на своите правомощия 
за осигуряване изпълнението на нормативните 
актове и законосъобразните разпореждания на 
изпълнителния директор, заместник изпълнител­
ния директор и главния секретар на агенцията.
(3) Директорите на дирекции: 
1. докладват на изпълнителния директор, на 
заместник изпълнителния директор и на главния 
секретар материалите по въпроси, свързани с 
функциите на ръководените от тях дирекции;
2. насочват и подписват материали, подгот­
вени по въпроси, включени във функциите на 
ръководените от тях дирекции;
3. разпределят и координират работата между 
служителите и/или административните звена, 
включени в ръководените от тях дирекции; 
4. изготвят ежегодно отчет за дейността на 
ръководените от тях дирекции и правят пред­
ложения за конкретни мерки за подобряване 
на дейността;
5. изпълняват и други задачи, възложени 
им от изпълнителния директор, от заместник 
изпълнителния директор или от главния секре­
тар, в рамките на функциите на ръководените 
от тях дирекции, определени с правилника.
(4) При отсъствие директорите се заместват 
от друг служител, определен със заповед на 
изпълнителния директор за всеки конкретен 
случай.
Чл. 22. Държавните служители и лицата, 
работещи по трудово правоотношение в аген­
цията, изпълняват възложените им задачи 
съобразно длъжностните си характеристики, 
правилата от системата за управление на аген­
цията, устройствения правилник и действащото 
законодателство и отговарят пред прекия си 
ръководител за изпълнение на работата.
Чл. 23. (1) Документите, изпратени до 
агенцията, се завеждат във входящ регистър, 
като се отбелязва датата на получаването им.
(2) Не се завеждат и не се образуват служебни 
преписки по анонимно изпратени информации 
до агенцията или по такива без предоставена 
информация за обратна връзка. 
(3) При завеждането на документите във 
входящ регистър се извършва проверка за на­
личието на всички материали, посочени в тях, 
и се образува служебна преписка.
Чл. 24. (1) Служебните преписки се раз­
пределят от изпълнителния директор или от 
определен от него ръководен служител според 
адресата или съдържанието им на ръководителя 
на съответното административно звено веднага 
след образуването им. 
(2) Резолюцията по ал. 1 съдържа указания, 
срок за изпълнение, когато е различен от опре­
деления в АПК, дата и подпис. При възлагане 
на преписката на повече от един ръководител 
на административно звено се посочва отго­
ворният от тях. 
(3) Ръководителите на административни 
звена възлагат с резолюция изработването на 
служебните преписки на определен служител 
или служители, като в последния случай се 
определя отговорният от тях и се определят 
задачите и сроковете за изпълнението им.
(4) Редът за образуване и движение на слу­
жебните преписки се определя от документи­
рани процедури и инструкции от системата за 
управление на агенцията. 
Чл. 25. (1) Изходящите от агенцията докумен­
ти се съставят в два екземпляра и се завеждат в 
изходящ регистър. Вторият екземпляр съдържа 
име и подпис на служителите, изготвили и/
или съгласували документа, като се посочва и 
датата, на която е положен съответният подпис.